Gjemnes kyrkje

Gjemnes kyrkje er ei langkyrkje frå 1893 i Gjemnes kommune, Møre og Romsdal fylke. Bygget er i tre og har mellom 310 og 350 sitjeplassar. Arkitekt for kyrkja var Jacob Wilhelm Nordan.

Det er kyrkjegard ved kyrkja.

Kyrkja er bygd på same vis som mange andre kyrkjer frå tida etter 1851, der det vart lovfesta at kyrkjene skulle kunne romme minst 3/10 av soknet.Norsk kirkeleksikon, side 39 Ho har inngang gjennom tårnet i vest, galleri, skip og kor. På kvar si side av skipet er det fire høge vindauge, og det er òg eit stor vindauge i austgavlen i koret. Ein kan sjå det frå utsida, men det er kledd att på innsida. Glasa i dette vindauget er delvis i fargar.

Altartavla med motivet «Jesus går på vatnet og reddar Peter» er frå innviingsåret 1893 og er måla av salmakar C. Waleur.Norsk kirkeleksikon, side 276 

Gjemnes kyrkje er soknekyrkje i Gjemnes sokn i Indre Nordmøre prosti.

 Kjelder 

 Bakgrunnsstoff 


Kategori:Kyrkjer i Gjemnes
Kategori:Kulturminne i Gjemnes
Kategori:Kyrkjer i Indre Nordmøre prosti
Kategori:Norske kyrkjer frå 1893
Kategori:Trekyrkjer
Kategori:Jacob Wilhelm Nordan
Kategori:Langkyrkjer i Møre bispedømme